WARAYSI MURIIDI ABANUUR ABATI 15 December 2007\nTaariikhdu waxaa ay xusaysaa in dalkeenna Soomaaliya uu magac iyo maamuusba ku leeyahay noocyada ciyaareed ee kala duwan sida: kubbadda cagta, Kubbadda koleyga , Ciyaaraha fudud iyo kubbadda Miiska. Iyada oo ay noocyadaasi ciyaareed jireen ayaa haddana waxaa mar walba ka dhex muuqday dhallinyaro aan ku magacaabi karno xiddigo ama (legends) oo caan ku noqday noocyadaasi ciyaareed. Horseed Vs Madbacada Koobkii Janaraaldaa'uud 1988\nCiyaarta kubbadda cagta oo iyadu ka mid ahayd ciyaarihii sida aadka ah looga jeclaa dalkeena ayaa waxay ahayd ciyaaraha ugu faca way nee laga dheeli jiray dalkeena. Sanadihii todobaatameeyadii iyo wixii ka dambeeyay, ayaan oran karnaa waxey ku tallaabsadeen horumar aad u ballaaran iyada oo ay soo baxeen ciyaaryahanno farsamadeedu aad u sarreysay oo caan ku noqday dalka gudihiisa iyo dibadiisaba, magac iyo sharafna u soo jiiday qaranka Soomaaliyeed, qaarkoodna ka dhax ifi jiray ciyaaraha dibada aan ku yeelano sida Bariga iyo bartamaha Afrika. Xubinteena maanta waxaa aynu ku soo qaadanaynaa ciyaaryahan Muriidi Abanuur Abati oo dadka ciyaaraha jeceli qaarkood ciyaar wanaagiisa ku naaneesi jireen ciyaar yahankii waynaa ee reer Argantina ee lagu magacaabi jiray (Diega Maradono). Muriidi A Abanuur\nMuriidi wuxuu ka mid ahaa ciyaaryahannadii ugu wanaagsanaa ee soo maro dalkeena dhinaca kubbadda cagta, intii u dhaxaysay sannadihii 1980-kii ilaa 1990-kii, waxaana uu ku caan baxay naadigii la oran jiray Madbacada, markii dambena loo soo gaabiyay MBC. Muriidi wuxuu ka mid ahaa ciyaaryahannadii magaca fiican u soo hooyay Qaranka Soomaaliyeed ee ka qayb galay ciyaarihii Juniorka Aduunka, ee wacdaraha ka dhigay. Muriidi, wuxuu ku dhashay magaalada Xamar ee gobolka Banaadir, sannadka markuu ahaa 1960-kii. Waxbarashadiisa Quraanka Kariimka ah waxuu bilaabay markuu jiray lix sano dugsi ku yiilay degmada Boondheere, waxaana macalin u ahaa Macalin Nuux iyo Macalin Axmed, halkaas ayuuna 114-ta Quraanka cadadiisa ku dhameeyay. Waxbarashada kale wuxuu ka bilaabay dugsiga hoose ee Bartamaha, sanadkii 1972-dii balse codsiyo tiro badan oo xaga kubadda cagta naadiyadooda ah, ayaa iskaga daba imaanayay ilaa uu waxbarashadii ku joojiyo fasalkii dhexe ee Todobaad, wuxuuna u leexday dhinaca ciyaaraha. Muriidi wuxuu ka soo jeedaa famil majority-goodu yahay Sports, hadaan ka bilaabo Aabihiis Abanuur Abati, oo ahaa ciyaartooydii ciyaari jirtay sanadihii 1940-kii, sanadihii danbana ku biiray dhinaca maamulka Isboorti. Waxaa kaloo la dhashay Xasan Abanuur Abati oo u ciyaari jiray naadiga Muqdisho sanadihii 1977 – ilaa iyo dhamaadkii sideetamaadkii, hadana degena magaalada Siatal Washington ee dalka Maraykanka Waxaa kaloo jira Xuseen Abanuur Abati oo u ciyaari jiray naadiga Wagad hadana ku nool wadanka Ingriiska. Gadaalihii danbana waxaa u soo baxay ciyaartooy C/casiis Abanuur Abati oo u ciyaari jiray Junyarka naadiga Wagad sanadihii 1985 – 1989 hadana ku nool magaalada Canada . Muriidi waa xaas leh 6 caruur ah, Afar wiil iyo Labo gabar, magacyada caruurtiisana waxaa la kala yiraahdaa Muna oo 16 jir ah, Maxamed oo 14 jir ah, Mahad oo 9 jir ah, Nuur oo 7 jir ah, Sahra oo 6 jir ah iyo wiilka ugu yar caruurtiisa oo Hal jir ah oo la yiraahdo Yaxye. Maxamed, Mahad, Nuur, Sahra\nMuriidi wuxuu ku nool yahay magaalada London ee cariga Ingriiska. Haddaba waxaa ii suurto-gashay inaan ku booqdo xaafadiisa oo ku taal waqooyiga London qaasatan degmada Islington. Waxay ahayd goor salaadii maqribka ay soo galaysay, waxaana asaga iyo Seddexdiisa wiil ee roon roonaa ku wada dukanay qolka fadhiga gurigiisa ku yiilay. Salaadii kadib ayaan bilaabay in aan ka waraysto taariikh nololeedkiisii isboorti. Waraysigeeniina wuxuu u dhacay sida tan: Kubadda: Muriidi, Goorma, ayaad ka soo tagtay wadankii Soomaaliyeed? Sababtuse maxay ahayd ? Muriidi: Runtii, dalkii waxaan ka soo tagay 1992-dii, waxaana ugu wacnaa ha ugu horeysee dagaalkii sokeeye ee dalka ku habsaday. Kubadda: Ma xasuusan kartaa sidii aad ku biloowday ciyaarta iyo cida kugu dhiirrigelisay dheelisteeda? Muriidi: Fikrada, meel uun bay ka bilaabataa, balse aniga Aabahay oo ahaa nin Isboortis ah, ciyaarina jiray sanadihii 1940-kii inkastuu markii danbana ku wareegay xaga maamulka ayaan is leeyahay waad ka dhaxashay. Inkastoo markii danbe ay dad badani ay ku soo lug yeesheen xaga dhiiri gelinta in aan sii ciyaaro sida nin la oran jiray Aatkey Mohamed oo degganaa degmada Shangaani iyo Aways Jiis, Buruuno, Maxamed Ciise Degaayo, waxaan dhihi karaa aad ayay u badnaayeen inta jeclayd in aan Isboortiga sii wado. Kubadda: Heer noocee ah ayaad ku billowday kubadda? Mase jireen noocyo kale oo ciyaareed oo ka duwan kubbadda cagta oo aad ka qayb-qaadatay?\nMuriidi: Waxaan ka mid ahaa ciyaal da'doodu u dhaxaysay 10 ilaa uyo 12 sano, oo laysku soo aruuriyay si loo baro kubadda kolayga, oo uu macalin u ahaa Macalin Buruno sanadkii 1972-dii. Halkaas oo aan ku qaadanay tababar dhowr sano ah degmada Shangaani. Sanadkii 1977-dii ayaa naloo magacaabay in aan metelno ciyaartooydii kubadda kolayga degmada Shangaani. Waxaan hadana u saftay degmada mar kale ciyaarihii kubadda kolayga sanadkii 1978-dii. Kooxdii yar yarka Degmada Shangaani 1972\nIntaa ka dibna waxaa iigu yimid degmada oo iga watay macalinkii kubadda cagta naadiga Madbacada Macalin Giftin, oo aan mar mar tababar kubada cagta ah u raaci jiray balse jeclaystay xarakaadkayga. Isla sanadkaas 1978-dii ayuu macalin Giftin uu i safay ciyaaihii Junior-ka ee naadiyada anoo u metelaayo naadiga Madbacada. Kubadda: Ma ka qayb-gashay tartammadii gobolada oo ahaa tartamo aad u xiiso badnaa kuna looltami jireen ciyaaryahanada da'da yare ee goboladaas u dhashay ama degenaa ee ka dhex muuqday xaga farsamada ciyaareed ? Sanadkeese u ciyaartay ? Muriidi: Sanadkii 1978-dii maadaama aan u dheelay degmada Shangaani Kubadda Kolayga hadana naadiga Madbacada Juniorkiisa aan u saftay kubadda cagta ayaa 1980-kii Gobalkii Banaadir isku kay qabsadeen in aan u ciyaaro cagta ama kolayga. Sanadkaas oo uu kubadda cagta macalin u ahaa gobolka Banaadir macalin Sacad. Kubadda kolaygana macalin Cabdidheere iyo Cali Cusmaan. Taasi waxay keentay in aan is jiid jiid tiro badan dhexda ka galo. Waxaase dhexdooda ka faa'iidaystay naadigii Madbacada oo igu riixay in aan safto ciyaarihii heerka koowaad oo markaas bilaabanayay koobkii Jenaraal Daa'uud-ka isla sanadkaas. Saas ayaana ku gafay in aan u ciyaaro Gobolka Banaadir. Kubadda: Wax ma iiga sheegi kartaa waxyaabihii xusuusta gaarka ah kuugu reebay intii aad ku dhex jirtay ciyaaraha guud ahaanba ? Muriidi: Xaqiiqadii hadaan ka sheego su'aashaada. Runtii Waxyaabaha aan noloshayda iloobaynin waxaa ka mid ahaa: Anoo ciyaaraha ku dhex jiro sanadkii 1986-dii in lay soo magacaabo shaqsigii u meteli lahaa Soomaaliya xulkii laga soo xulay Qaarada Africa si ay kaga hor tagaan Xulka Carabta. Tartankaas oo lagu qabanayay dalka Masar. Kubadda: Goorma ayaad ku biirtay ciyaaryahannada heerka Qaran ee kubbadda cagta? Muriidi: Waxaa lay magacaabay xulka Qaranka Soomaaliya sanadkii 1980-kii. Inkastoo aan hadana dheelay 1981-gii tartankii Juniorka Qaranka ee dalkeena lagu qabanaayay oo Soomaaliya ku guulaysatay. Wixii tartankaas ka danbeeyayna waxaan si joogto ah uga mid ahaa ciyaartooyda Xulka Qaranka waaweyn (senior-ka). Safka hore Bidix ka biloow; Cumar calasow, Zakaria Baliile, Hilowle Gaab. Gadaal; Aajeelow, Baynax iyo Muriidi Abati\nMuriidi A Abati, Mohamed Al Qatib (Masar) iyo Ibrahm Sinigaal\nMuriidi: Wadamo badan ayaan u tagay ciyaaro ha noqdeen kuwo saaxibtinimo ama tartan Qaaradeed ama Carbeed. Waxaana ka xasuustaa sida Kenya, Jabuuti, Burundi, Zambia, Nigeria, Moroco, Yeman, Cumaan, Saudi Arabia, Masar, Seychelles iyo Sudaan. Hadaan hal hal u kala qaado sanadkii 1982-dii ayaan xasuustaa in aan ciyaar u tagnay dalka Kenya, ciyaarihii Horiyaalada Bariga iyo Bartamaha Africa anogoo matalayno kooxdeenii Madbacada (MBC) Kooxda Madbacada Horiyaalkii 1988\nSawir ku soo baxay Wargayskii Xiddigta Oktoobar ee Kooxdii Madbacada 1990-kii\nSidoo kale 1982-dii waxaan xasuustaa ciyaar Bariga iyo Bartamaha Africa ay kooxdeenii Madbacada la yeelatay kooxda Horiyaalka kubadda cagta dalka Ugandha ee KCC. Ciyaartaas oo aad ii farxad gelisay, waayo labo gool oo ka mid ahayd goolashii aan ku badinay aniga ayaa dhaliyay. Kooxda Madbacada 1982\nHadana 1983-dii ciyaar martiqaad ah oo ay noo fidiyeen dalka Cumaan ayaan ka qayb galnay. Sidoo kale 1983-dii ciyaaraha wadamada carabta ay koox ahaan kooxda Madbacada uga qayb gashay kulan aan la yeelanay wadanka boqortooyada Saudi Arabia . Kadib waxaan ka mid ahaa ciyaartooydii matalaysay xulka Qaranka Soomaaliyeed 1985-tii ciyaarihii lagu qabtay magaalada Mumbasa dalka Kenya . Sidoo kale 1986-dii Ciyaar heer Qaran aan kula yeelanay dalka Morocco, magaalada Casablanca kooxdeena Qaranka Soomaaliyeed iyo kooxda Muritania, ciyaartaas oo aan ku badinay 5 – 2 Gool. Goolasha 2ba ka mid ah Anaa dhaliyay, Halna Maxamed Ismaaciil, hal kalena Xasan Cafiifa, halka kalena Nuur Shaarkay. Iyo dhowr tartan oo kale oo aanan hada xasuusan oo kooxdeena ama Qarankeena ka qayb gashay ayaa jiro. Kubadda: Ma xusuusan kartaa guuldarradii Kuugu xumayd ee ku soo martay intii aad ku dhex jirtay ciyaaraha guud ahaanba? Muriidi: Ciyaartii iigu xumayd ee xasuusteyda ka go'i waysay waxay ahayd, ciyaar aan la yeelanay kooxda Gaadiidka, koobkii Jenaraal Daa'uud-ka sanadkii 1985-tii. Ciyaartaas oo aan kooxdaas aad uga gacan saraynay kana dhalinay Afar gool iyo waxba (4 – 0), markii ay ciyaarta ka dhimanayd 15 minutes, ayaa macalinkeenii Kabay, oo markaas macalin noo ahaay, iga saaray ciyaarta maadaama aan goolal badan ku badinaynay. Waxaan ka codsaday in aan qabays aadi karo iyo in kale ? Wuxuu igu yiri waad aadi kartaa. Waxaan iska aaday qabayskii, dabadeed markaan qabayskii ka soo baxay waxaan maqlay sawaxan iyo sacab tiro badan, waxaan 100% niyada iigaaga jirtay in kooxdeenii Madbacada loo sacbinaayo, waxaan is lahaa ma Gool kale ayay dhaliyeen kooxda mise saacadii ayaa dhamaatay oo badiskii aan ka badinay kooxda Gaadiidka daraadeed ayaa loo sabcinayaa. Balse sheekada waa ka duwanayd, waxaa musqushii (suuliga) iigaaga daba yimid qaar ciyaartooydeenii ka mid ahaa, oo madaxa hoos u laad laadinaayo. Waxaan waydiiyay sida ciyaartii ku dhamaatay ? Waxay ii sheegeen in 4 – 5 Gool nalooga badiyay. Meeshii aan taagnaa ayaan ku sigtay in aan ku suuxo. Ilaa iyo hada ma aaminsani say wax noqdeen, waana ciyaartii iigu xumayd ee nolosheyda aan xasuusto oo aan guul daro aad u xun kala kulamay intaan dheelayay. Kubadda: Farxaddii kuugu waynayd hadaba maxay ahayd, intaad ku dhex jirtay ciyaaraha kubadda cagta? Muriidi: Ciyaartii iigu farxada badnayd ee aan xasuusto, waxaan dhihi karaa waxay ahayd ciyaar aan la dheelaynay kooxda Jeenyo LL PP, koobkii Horiyaalka-ka sanadkii 1983-dii. Ciyaartii ugu horaysay oo aan dheelno horiyaalka ayay ahayd, waxaana lagu jiray bishii barakaysnayd ee Ramadaan. Ciyaartaas oo ahayd ciyaar aad u xiiso badan oo dadwaynaha u soo daawashada tagay ay buux dhaafiyeen garoonkii weynaa ee Stadio Muqdisho. Ciyaartaas oo aan is mari waynay labadeena koox, kadibna ay ii suurto gashay in aan helno Bulisyoon ama (free kick) midkaad u taqaaniin, waxayna ciyaartooydaynii ii doorteen in aan gamo darbadaas. Waxaana ka dhaliyay gool aad u qurux badan, wax yar ka dibna laacibkii Eenow ayaa baas qurux badan u dhigay Nuur Amiin, kadibna daba mariyay gool hayihii kooxda Jeenyo, ciyaartiina waxay ku dhamaatay 2 – 0 aan kaga adkaanay kooxdii Jeenyo oo runtii ahayd koox aad u adag laguna tiriyo mid ka mid ah kooxaha wadanka ugu xooga badnaa xiligaas. Kubadda: Ciyaar yahannadee ugu jeclayd inay garbahaaga buuxiyaan markaad u ciyaaraysay kooxdaada iyo xulka qarankaba ? Muriidi: Horta kolay xaqiiqada qof kasta oo Naadi ama Qaran u ciyaarayo, waa ku qasban yahay in uu la ciyaaro qofkii loo keeno. Matalan naadiga Madbacada waxay ahaayeen ciyaartooy dhalinyaro laysku keenay oo aad isu fahmay isna ciyaar bartay, hadii aan ka soo qaado laacibiintaas waxaan ka xusi karaa Cabdulahi Maxamuud Salxaan (Eenow), Nuur Amiin, Xasan Xaaji, Dooli, Saciid winkay, Maxamed Sheikha iyo kuwo kaloo badan oo gadaashii ku soo biiray naadiga. MBC\nDhinaca ciyaartooyda Qaranka, hadaan kaaga hadlo runtii ma jirin kuwo aan si qaas ah uga helay in aan mar kasta la dheelo, qofkii la ii keeno in aan la dheelo dhamaantood waan ku faraxsanaa. Saaxib Maxamed Sheikh, Maadaama aad itiri fadlan qaar ka xus kuwaas, ayaan jeclahay in aan farta kuugu fiiqo qaarkood sida Khaliif Shire Muuse (Riiko), Yusuf Shaqaaq, Maxamed Xaaji (Uurey), Cabdalla Quuq iyo Rag kale sida Muqtaar Cuti iyo kuwo aanan halkaan ku soo koobi Karin sida Cumar Calasow Raage iyo inta aanan xasuusan oo dhan. Kubadda: Ma jireen Guulo Gaar ahaaneed adiga, oo aad ciyaaraha ka gaartay? Muriidi: Saaxiib runtii, Ciyaartooy kasta, wuxuu leeyahay markuu soo galaayo cayaaraha mabda' ama nidaam uu ku soo galaayo ilaa iyo heerkii uu ugu tala galay in uu ka gaaro, in kastoo ay dadaalkiisa ku xiran tahay iyo in uu Illaah la garab galo. Hadaan aniga iska hadlo, waxaan xasuustaa anoo Juniorka kooxda u ciyaarayo in isla sanadkaas horayba laygaaga magacaabo ciyaartooyda heerka koowaad (senior). Mudo gaaban kadibna lay magacaabo Qaranka 1980-kii taas waxaan u arkaa horumar wayn oo aan sameeyay. Intaan naadiga Madbacada u ciyaarayay guulaha gaar ahaan ama naadi ahaan hadii laga hadlo waxaa ka mid ahaa, tan naadiga, in aan qaadnay seddex horiyaal iyo Hal Janaraal Daa'uud. Shaqsi ahaana, waxaan xasuustaa in aan laba sano oo horiyaalka dalkeena aan noqday ciyaartooygii ugu goolasha badnaa sanadahaas oo kala ahaa 1983 iyo 1985-tii, weliba anoo ahaa ciyaartooy ka ciyaara qadka dhexe. Taas oo aanan horay weligeed dalkeena looga samayn. Isku darka labadaas sano waxaan dhaliyay goolal dhan 47 Gool. Taasina waxay dhalisay in xataa Jaraa'idyada Adduunka laygu soo qoro sida Jaraa'idka Nation e ka soo baxo dalka Kenya . Maqaal jariidada Nation ee ka soo baxda Kenya ay ka qortay Muriidi\nTan kale guulaha kale ee aan gaaray waxaa ka mid ahaa in anoo ciyaaraha ku dhex jiro sanadkii 1986-dii in lay soo magacaabo ciyaartooygii u meteli lahaa Soomaaliya xulkii laga soo xulay Qaarada Africa si ay kaga hor tagaan Xulka Asia. Tartankaas oo lagu qabtay dalka Masar sidaan horayba kuugu sheegay. Taasna waa guul wayn oo aan weligay intaan noolahay aanan iloobaynin. Kubadda: Mudadii aad ciyaaraha ku guda jirtay maadaama ay ku soo tababareen macalimiin Soomaaliyeed iyo kuwo Ajnabi ah, say kala ahayd aqoonta qibradeed ee macalimiinteena iyo kuwa ajnabiga ah ? Muriidi: Waxaa maclinkii ugu horeeyay ee wax I baro uu ahaa macalin Giftin 1980-kii oo aan dhihi karo asaga ayaa aasaas u ahaa horumarkayga gacana igu soo qabtay. Kadib macalin Giftin wuxuu aaday safar waxaana na soo maray macalimiin kala duwan sida macalin Coonka, Cade Xasan Gaaboow, Kabeey iyo macalin Canjeeste oo markii danbe gacanta nagu qabtay. Macalimiinta Ajnabiga ahna waxaa ka mid ahaa David Oti iyo Charles Kumi oo naadiga Minishiibiyo ka socday balse na tababaray ciyaarihii Juniar-ka oo na gaarsiiyay heer Final ah oo aan la ciyaarnay kooxda Nigeria . Waxaan kaloo xasuustaa macalin reer Germany ah oo xulkii Qaranka 1980 – 81-dii na tababaray iyo ku reer Belgium ah. Hadaan ka hadlo qibradooda kuligood aqoontooda aad ayay u heer saraysay, midkastana qibradiisa qaaska ah ayuu watay, mid kastana wax uunbaan ka faa'iidaysanay. Cid kasta oo wax na soo bartayna abaal wayn ayaan uga haynaa dhamaantood say u dhan yihiin. Waxaana u rajaynayaa dhalinyarada soo koreyso ee mustaqbalka ka leh ciyaaraha in ayagana fursadaas iyo fursad ka fiican in Illaahay u sahlo. Taasina waxay ku imaan kartaa Ilaahay idinkiisa in dadaal dheeri ah loo galo howshaas. Kubadda: Ma jireen kooxo dibadda ah oo aad u ciyaartay? Muriidi: Xaqiiqadii ma jirto koox ajnabi ah oo aan u ciyaaray intii aan ciyaaraha kusoo guda jiray. Kubadda: Ma jireen Tababaro macalin nimo, oo aad qaadatay shahaado? Sanadkee, inteese? Muriidi: Runtii, markaan xamar ka soo tagay waxaan soo galay wadankaan Ingriiska 1996-dii. Sanadkii 1998-dii ayaan waxaan ka qayb galay tababar macalin nimo oo lagu qabtay magaalada London , xaafada Islington aniga iyo Nin la yiraahdo Duran Farah oo ahaa ninka iska leh communiti-ga Al-Hijra. Waxaana ka qaatay shahaadada koowaad, kadibna waxaan qaatay mudo kadib shahaadadii labaad. Kubadda: Marka aad dib u fiiriso ciyaarihii Soomaaliya iyo ciyaaraha aad haatan qurbaha ku aragtay maxaa farqi ah oo u dhaxeeya? Muriidi: Runtii, xaqiiqadii labadaas system farqi wayn ayaa u dhaxeeyo. Hadaan wax kaaga sheego, xaga dhaqaalaha ayaan dhihi karaa ayaa Aabe u ah horumarka dhinaca Isboortiga. Marka wadanku dhaqaalo haysto waxaa u suurto galayso in uu wax walba u fududaadaan. Kubadda: Muddadii aad joogtay dalka Soomaaliya iyo haatan oo aad dalka dibaddiisa ku nooshahay, ma jiraan kooxo aad soo laylisay (taba-bartay) ? Muriidi: Inkastoo aan koox wayn aanan macalin u noqon, hadana sanadkii 1990-kii kooxdii degmada Shangaani ayaan macalin u ahaa oo sanadkaas gashay kaalinta koowaad ee ciyaarihii degmooyinka. Intii aan imid wadanka Ingriiska waxaan macalin u noqday kooxda Al-Hijra sanadkii 1999-kii, kooxdaas oo ka mid ah kooxaha Soomaaliyeed ee tartamada Soomaalida ka qayb gala. Kadib kooxo Soomaaliyeed oo badan ayaan soo tababaray. Hada waxaan gacanta ku hayaa Ilmo da'doodu u dhaxayso 12jir ilaa iyo 20jir oo ka mid ah kooxda ISC – Link Football Team, kuwaas oo ay maal geliyaan Islington oo ah Somali Community. Kubadda: Sidee bay ahayd aqoonta tababarayaasha iyo garsoorayaasha Soomaaliyeed? Muriidi: Hadaan kala saaro labadaan suaal, aan soo hor mariyo tababaronimada, xaqiiqada hadaan wax idinkaaga sheego sida wadanka aan hada ku noolahay ee Ingriiska, marka aad tababare noqonaysid waa in aad soo martaa ugu yaraan laba sano oo wax barasho tababare nimo ah, taas waxay meesha ka saaraysaa hebel ciyaartooy ayuu ahaan jiray, koleeyba CV-gaada, waa qurxinaysaa hadii aad horay u soo ciyaari jirtay balse waxaa daruuri ah in aad shahaadadaas la timaado. Tii wadankeenii Soomaaliaya, ma jirin in la isku xujeeyo waxbarasho, mudnaantana waxaa la siin jiray macalinka laacib nimadiisii hore, woloow kadib koorsooyin macalin-nimo dib laga qaadan jiray. Ma xaqiraayo macalimiintii Soomaaliyeed waxaana aamin sanahay in ay ahaayeen macalimiin xirfad aad u sarayso lahaa. Anoo og in ay heli la'aayeen waxyaabihii ay ku howlgeli lahaayeen daruufo jiray aawgood. Markaad fiiriso wadamada Adduunka ee horumaray waxay haystaan Technology-adii ay ku shaqayn lahaayeen iyo aqoontii oo is wadato, taas ayaana u sahlayso wax kasta. Marka hadii aan taas haysan lahayn, waxaa noo suurto geli lahayd in aan ku kala imtixaami lahayn kii waxbarashadiisa sarayso iyo kii ay hoosayso. Marka dhaqaalaha ayaa hortaagnaa ayaan qabaa. Dhinaca garsoorayaasha hadaan ka hadlo, Xaqiiqadii waxaan qabnay garsoorayaal meel aad u sarayso ka gaaray aqoonta garsoore nimada. Maxaa yeelay waxaa sanad walbo ay ka qayb geli jireen Isreeb reebka Qaarada Africa ama ha noqoto tii Bariga iyo Bartamaha Africa, waxayna ka ahaayeen muctarif Qaarada. Marka waxaan qabaa garsooreyaasheenii wax dhaliil ah oo ay lahaayeen ma jirin. Waxayna horumarkaas ku gaareen wadajir ay ku wada shaqayn jireen. Kubadda: Sidee baad is leedahay waa lagu horumarin karaa Isboortiga Soomaaliyeed noocuu doono ha ahaadee? Muriidi: Isboortiga Soomaaliyeed waqtigaan xaadirka ah nin qaas u leh haba yaraatee ma jiro haday noqon lahayd kii horay u soo waday kuwa soo wadi doono iyo kuwa sii wadi doono-ba, waayo magacaan waa magac Ummadda Soomaaliyeed meel walba oo ay joogto ka dhaxeeyo. Waxaan qabaa in aan maanta lagu xisaabtamin dadkaan horay ayay u soo ciyaari jireen, dadkaan administration maamul bay horay u soo wadi jireen. Kan aan soo ciyaari jirin waa Soomaali, hadiiba uu wax wanaag oo hrumar ku jirto uu samaynaayo, waxaan dhihi lahaay ha lagu dhiiri geliyo. Xaqiiqada Isboortiga Soomaaliyeed, wuxuu horumar ku gaari karaa waa in ay Soomaali midoobaan. Waayo hadii ay jiraan qilaaf, ayaga ka dhaxeeyo ha noqoto maamul ama kuwii horay u soo maamuli jiray iyo kuwa cusub dhibaato mooyee horumar laga gaaraayo ma jirto. Waxaanse dhihi lahaa Isboortiga Soomaaliyeed hadii runta la rabo dadkii horay wax u soo maamuli jiray ama ciyaari jiray iyo kuwa rabaan in ay hada wax maamulaan ha is af gartaan “ooda jiidis iyo qaadis waa isla guri gayn”ayaan dhihi lahaa. Kubadda: Ugu dambayn maadaama aad ahayd ciyaartooy qiimo ku lahaa kooxdiisa ama Qaranka Soomaaliyeed muddo dheerna ku soo dhex jiray ciyaaraha, Maxaad talo ahaan ugu soo jeedinaysaa dhallinyarada Soomaaliyeed ee ku hawlan Isboortiga noocyadiisa kala duwan, dalka gudihiisa ama dibidiisa midba ? Muriidi: Waxaan dhihi lahaa wax walba aadaabta ayaa horsed u ah, guul kasto oo la gaaro, ee kii wax la bari lahaa iyo kii wax bari lahaaba in ay noqdaan dad qalbigoodu nadiif ama saafi yahay. Qofka maanta waqtigiisa idiin soo lumiyay ee raba in uu wax idin baro, waxna idiin raadiyo ma ahan wax fudud. Dadka wax maamulaayo iyagana sidoo kale ciyaartooydaan ayagaba waqtigooda ayay idiin soo lumiyeen, ee yaysan noqon in aad dantiina gaarka ah uun aad fiirisaan oo aad daryeeshaan caruurtaan mustaqbalka anaga naga sugayso. Marka waxaan hadalkayga ku soo gaba gabayn lahaa Hal far noqda oo waxa fiicana ku hishiiya. Kubadda: Waxaan maqlay in aad hada tababar siisid dhalinyaro Soomaaliyeed oo ku nool Waqooyiga London. Yaa idinku dhiiri geliyay maxaadse ka damacsan tihiin dhalinyaradaan mustaqbalka ? Muriidi: Runtii waxaan tababaraa laba koox, mid waa Jubba Youth FC. Kuwaas oo ah caruur aad u da'yar sida 8jir ilaa iyo 12jir, oo ay ka mid yihiin wiilashayda. Waxaana jecelnahay in aan mustaqbalka meel fiican gaarsiino, waxaana iga caawiyo oo aan wada shaqaynaa Sakariye Maxamuud Baliile, oo ahaa ciyaartooy u ciyaari jiray kooxda Minishiibiyo oo aan mudo dheer saaxib ahayn. ISC – Link Football Team One\nISC – Link Football Team Two\nKooxda labaad waa kuwo waxoogaa ka da' roon kuwaas hore oo isugu jira 13 jir ilaa iyo 22 jir, waxaana ay hoos tagaan Islington Somali Community. Sababta nagu qasabtay howshaan ayaa waxay tahay, xaqiiqadii wadamada aan ku nool nahay ee reer Europe oo ah wadamo aad u dhib badan xaga nolosha, waayo caruurta waxay halis u yihiin in ay dhaqan gadoomaan sida ayaga oo isticmaalo waxyaalaha qalbiga dooriyo (Drugs-ka), Qaadka iyo dhaqamo kale oo fool xun xun. Marka si taas aan uga hor tagno una dhisno mustaqbalkooda ayaan u tababarnaa. Waxaana barnaamijkaan iska kaashanaa Islington Somali Community oo addreeskoodu yahay ISC – Link Football Team, Rooms 3 & 9, 225-229 Seven Sisters Road , London N4 2DA . Email: isc26@btconnect.com. Waxayna u furan tahay familkasta oo Soomaali ah oo ku nool xaafadaas in ay nala soo xiriiri karaan si gacmo furan leh. Kubadda: Ugu danbayntii sidee baad u aragtaa, ciyaartooyda qurbaha ku nool in lagu xoojiyo Qaranka Soomaaliyeed ? Muriidi: Fikradaan waxaan qabaa in shaqsi kastaa uu si ka aaminsan yahay. Balse aniga waxay ila tahay ciyaartooyga dibad ha joogo ama gudaha, horta ulajeedadu waa isku mid balse ma aaminsani ciyaartooy dibada ku nool in uu wax ka bedeli karo horumarka isboortiga dalkeena hooyo. Ciyaartooyda Qaranka Soomaaliyeed\nCiyaartooyga haduu gaaro darajada Provisional player waa laga yaabaa. Balse ciyaartooy aqoontiisu iska meel dhexaad tahay, ma qabo in uu wax badan ku saa'idin karo. Hadii xaqiiqada in aan ka hadalno la rabo ama aan wax u qabano dalkeena, runtii dalkeena waxuu la ciirayaa dhaqaalo daro, ciyaartooy dibada laga keeno uma baahno ee dadkeena dibada joogo waa in aan u gurmanaa una aruurinaa dhaqaalo aan ku horey marino Isboortiga dalkeena, kuna gacansiino in laga hore mariyo Facilities-ka ay u baahan yihiin macalimiinta gacanta kula jiro maamulka, wixii qibrad ay u baahdaana laga kaalmeeyo. Ma diidani ciyaartooyda dibada ku nool in fursadooda la siiyo. Waxaanse qabaa in ayna isku si u ciyaaraynin labadaas koox ee laysku keenay. Maxaa yeelay ciyaartooyda dibada laga keenay waxay jecelyihiin in ay u dheelaan si keli keli ah(individual) oo ku salaysan xirfadaha ay ka koobiyeeyaan ciyaartooyda heer caalami ay ku arkaan TV-yada wadamada ay ku nool yihiin. Kuwa wadanka laga keenayna waxaan qabaa in ay si qiiro leh ku ciyaarayaan oo ka muuqato in kabadan jacayl wadani nimo. Waxaa codkaygu yahay in ciyaartooyda laga soo xulo gudaha, kuwa la is leeyahay maskax iyo jirba waa meteli karaan Qaranka. Kadibna fursad loo siiyo in ay tabaabusho dheer sameeyaan oo lix bilood ah ama ugu yaraana seddex bilood, kuna qaataan tababarkaas wadamada deriska nala ah sida Kenya si ay u helaan facilities-ka maanta uuna dalkeenu haysan. Akhristayaasheena qaaliga ahoow waxaa intaas inoogu dhamaaday wareysigii xiisaha lahaa ee aan la yeelanay laacibka wayn Muriidi Abanuur Abati, Waraysigeena kan ku xiga waxaan isna ku soo qaadan doonaa Laacib kale oo heer Qaran, oo lagu magacaabo Ahmadeey Hiloowle, oo u ciyaari jiray naadiga LL PP aan filaayo in ay dad badani horay magaciisa ka garteen. Ha moogaanina dhawaan. Waxaa soo waraystay: Mohamed Sheikh Abdi (weli) Kubadda.com - Xarunta wayn ee London Basketball:


Somaliland: Xulafadu hana weydiistaano Berbera – Mareeg.com somalia, World News and Opinion.\nSomaliland: Xulafadu hana weydiistaano Berbera\nA warsame 8 April 2015\nMareeg.com: Maamulka Somaliland ayaa maanta shaaciyey in xulafada uu Sacuudigu hogaaminayo aysan adeegsan karin dekedaha iyp garoomada maamulkaas ilaa ay kasoo idan weystaan xukuumadda Somaliland, sida hadalka loo dhigay.\nWasiirka duulista hawadda Somalia, Maxamuud Xaashi Cabdi, ayaa sheegay in aanay u ogolaanayn Isbaheysiga Sacuudigu hogaaminayo iney Xuutiyiinta Yemen la weeraraan dekedaha iyo garoomada Somaliland inta maamulkaas laga idan weydiisanayo.\n“Xulafada Sucuudigu hogaaminayo ee la dadaallamaya Xuuthiyiinta ma isticimaali karaan Hawada, Badda, iyo Garoomada Qaranka Somaliland ilaa ogolaasho rasmi ah soo waydiistaan Xukuumadda Somaliland”, ayuu Wasiirka duulista Maxamuud Xaashi Cabdi.\nWasiirka wuxuu mar kale yiri “Waxaan uga digaynaa xulafada iney iscimaalaan garoomada iyo dekedaheena, fariin cod dheerna waxaanu leenahay wixii cawaaqib xumo ka timaada arintaasi hadii ay dhacdo iyagaa ka masuul ah” ayuu sidoo kale yiri wasiirka oo shir jar’aaid qabtay.\nWasiirka ayaa u muuqday inuu ka xumaa ogolaasho la sheegay in dowladda Soomaaliya bixisay oo la rabo in xulafadu ku adeegsadaan dekedaha iyo garoomada Boosaaso iyo Berbera.\n“Dawladda Soomaaliya wixii ay hayso ee ay maamusho ciday doonto ha ku marti soorto, wax aanay haynin ninka yiraa cid baan ku marti soorayaa, dee maha aragti sax ah” ayuu yiri Maxamuud Xaashi Cabdi.\n“Garoomada Somaliland hawadeedda, badeeda iyo dhulkeedda in lagaga duulo kooxaha xuutiyiinta ee Yemen ogolaanshaheedda dawladda Muqdihso ma bixin karto” ayuu hadalkiisa sii raaciyey.\nMaamulka Somaliland ayaan diidaneyn duulaanka lagu hayo Xuuthiyiinta Yemen, hase ahaatee wuxuu ka xumaaday war dhawaan uu warbaahinta siiyey wasiirka arrimaha debadda Soomaaliya, C/salaam Hadliye Cumar.\nWasriika ayaa warkaas ku sheegay in Soomaaliya isbaheysiga u fasaxday iney dullaanka ka dhanka ah Xuuthiyiinta u adeegsadaan baddeda iyo barrigeeda.\nLiiska Xawaaladaha iyo shakhsiyaadka Kenya xayirtay


TOP: Wasiirka Amniga iyo Taliyaha nabad sugidda oo loogu baaqay in ay is casilaan ” Sababtu Maxay tahay” – Gedo Times\nTOP: Wasiirka Amniga iyo Taliyaha nabad sugidda oo loogu baaqay in ay is casilaan ” Sababtu Maxay tahay”\n17th February 2016 admin Somali News, Wararka Maanta 1\nQaar ka mid ah Xildhibaanada Baarlamaanka Somaliya ayaa u soo jeediyay Wasiirka Amniga Gudaha C/risaaq Cumar Maxamed iyo Taliyaha Nabad Suggida iyo Sirdoonka Qaranka Somaliya inuu iscasilo, kadib markii sida ay sheegeen ay ku fashilmeen Suggida ammaanka Muqdisho.\nXildhibaanada oo ka hadlaayay kulankii Baarlamaanka Somaliya ee shalay, ayaa qaarkood waxa ay ka sheekeeyay tacadiyo kala duwan oo ay kala kulmeen ciidanka Nabad Suggida ee loogu talo galay inay ammaanka sugaan oo Xildhibaanadii ku soo jeestay.\nMaxamed Sheekh Aadan (Hiiraale) oo ah Mudane ka tirsan Baarlamaanka Somaliya ayaa sheegay Askari ka tirsan ciidanka NISA inuu ku rasaaseeyay agagaarka Xarunta Baarlamaanka xilli Xildhibaanka uu u socday Xarunta Golaha shacabka.\n“Aniga waxaa igu dhacay Askari ka tirsan ciidanka Nabad Suggida kuwa la dhaho gor gor ayaa igu rasaaseeyay halkaan dhaw ee Baarlamaanka, anigoo leh Xildhibaan baan ahay waa kanaa ID caarkeyga, wuu iga diiday, kadib baab Askarta Booliska ah ee Baarlamaanka ilaalisa qoryihii u furteen oo ay dhaheen car xabad dambe ku rid Xildhibaanka iyaga ayaa iga dhiciya, anigoo Xildhibaan Qaran ah ayaa sidaasi la ii galay, shacabkii Maxaad moodaysaan.” Ayuu yiri Xildhibaan Hiraale.\nXildhibaano kale oo ka hadlay kulanka ayaa tilmaamay sida Taliyaha Nabad Suggida uu ugu fashilmay Suggida ammaanka Muqdisho, waxaana tusaale ay u soo qaateen weeraradii Shabaab ay ka geysteen Hotelka Saxafi iyo Xeebta Liido oo dad badan ay ku dileen Shabaabka.\nWaxa ay ugu baaqeen Xildhibaanada Wasiirka Amniga iyo Taliyaha Nabad Suggida inay iscasilaan iyaga oo eegaya danta shacabka Somaliyed, maadaama ay ku fashilmeen Suggida ammaanka Magaalada Muqdisho.\nCiidamada Nabad Suggida ayaanan si wanaagsan ula dhaqmin Xildhibaanada iyo Shaqaalaha rayidka ee Dowladda u shaqeeya, xilliyada ciidanka ay taag taagan yihiin wadooyinka ama howlgalada ay sameynayaan, iyaga oo aanan ixtiraamin Aqoonsiyada shaqsiga uu wato.\nDaawo:Deeq waxbarsho lagaarsiiyey B/xaawo


Spain Oo Aqbashay Inuu kusoo Xidho Markab Sida Muhaajiriin Oo loo Diiday Talyaniga.(Sawirro) | Awdalmedia.com\nSpain Oo Aqbashay Inuu kusoo Xidho Markab Sida Muhaajiriin Oo loo Diiday Talyaniga.(Sawirro)\nMarkabkan ayaa muhaajirintaan oo ay ka mid ahaayeen 123 da'yar ah oo aan cidi wehlin, 11 caruur oo aad u yaryar iyo toddobo hawyn oo uur ah, ka soo qaaday doomo baca la buufiyay ka sameysan, kuwaasi oo ku sugnaa oo ka soo sharaacday xeebaha Libya.\nDa'yarta ayaa u dhaxeysay 13 ilaa 17 jir, waxa ayna ka kala yimadeen Eritrea, Ghana, Nigeria iyo Sudan, sida uu sheegay weriye, Anelise Borges oo saarnaa markabka.\nRa'isalwasaaraha Spain Pedro Sanchez, kaas oo xilka la wareegay toddobaad ka hor ayaa markaba u ogolaaday in uu ku xirto deked ku taalla bariga magalada Valencia.\nBalse xukuumadda Malta ayaa sheegtay in hay'ad laga leeyahay dalka Jarmalka oo lagu magacaabo SOS ay muhaajiriintan ka soo qaaday biyaha dalka Liibiya islamarkana sharciyan ay hoos imaanayaan Taliyaaniga.\nHay'adda SOS Mediterranee ayaa sheegtay in tiro muhaajiriin ah ay soo badbaadiyeen ka dib markii doontii ay la socday ay badda dhexdeeda ku jabtay.


Inta badan, Final Cut Pro X weyn ka shaqeeya. Laakiin, marka ma aha, halkan waxaa ku qoran waxyaabo aad isku dayi kartaa si aad u hesho nidaam caadi ah dib u waqti.\nHalkan liiska deg deg ah:\n1. Jooji iyo guuleysatey Goo Final\n2. Hubi warbaahinta aad\n3. Delete la moodo files iyo dib-u-ka abaalmarin\n4. Samee maktabad cusub oo\n5. Abuur ah user account cusub\n6. Qashinka FCP X rabtid\n7. Ka qaad iyo dib-u-soo dajiyo Goo Final\nHowleheedii daayo Goo Final iyo qabowjiyaa xasuusta si haddii wax wareeriya habka, howleheedii Goo Final wax ka qaban karta.\nInta badan, dhibaato waxaa keena weli sawirada aad u weyn. Xaddid photos digital inay wax ka badan 5,000 oo pixels dhinac ah. Iska yaree Final waa editor video ah, oo aan editor ah image weli. Images in ay yihiin dhibaato aad u weyn.\nSidoo kale, files footage stock yihiin aqoon inuu sababo dhibaatooyin. U hubso in aad loogu badalo oo dhan footage stock in ProRes 422 hor galinta galay Final Cut Pro X.\nFur aad Project in Timeline iyo dooran File> Delete Project siin Files. Siin files noqon kartaa musuqmaasuq. Iyaga laga eryo ciidamadii Final Goo si ay u abuuraan cusub la moodo files taas oo inta badan hagaajin doonaa dhibaatada.\n4. Samee maktabad cusub\nSamee maktabad cusub oo mashruuc cusub. Markaas, nuqul oo paste qeybaha kala duwan ee mashruuca jir mashruuca cusub. Tijaabi qayb kasta ilaa aad ka heshid kaalinta in uusan shaqayn. Ugu taas oo tilmaamaysa, aad ka saari kara ama beddeli warbaahinta xun.\n5. sameysato akoon cusub user\nTix System Open> Xisaabaadka iyo abuuro User Account cusub. Tani resets oo dhan rabitaanadayda labada Goo Final iyo nidaamka qalliinka dib ugu soo bixin kari warshad. Dhibaatada kaliya la sameeyo tan waa in xisaabta user cusub ma heli karaan faylasha lagu kaydiyaa buugga Home of xisaabta user jir ah. Sababtan awgeed, waxaan mar walba ku talinaynaa kaydiyo dhammaan maktabadaha ku drives adag dibadda, ma Home Directory ah.\nTix FCP X 6. Trash\nQashinka Final Cut Pro X files doorashada. Waxaa jira ugu yaraan saddex files doorashada iyo, haddii aad lahayd shil, waxaa uu noqon karaa mid. Waa kuwan tallaabooyinku:\nTag Finder ah.\nKu hay hoos u muhiim ah Xulashada iyo guji menu Go ah. Folder Maktabadda gudaha Home Directory hadda kor u muujinaysa sida xulashada ah gudaha this menu. (Waxaad sidoo kale ku qor yaabaa Shift + Command + G, ama ay doortaan Go> Tag Si gal in Finder, haddaba, nooca ~ / Library / guji Tag.)\nOpen si galka Library> Waxa aad rabtid.\nQashinka wax files kale oo ka bilaabmaan "com.apple.finalcut".\nGuuleysatey Final Cut Pro X.\nHaddii waxaas oo dhan ku guuldareysto, tirtirto FCP X ka folder Codsiyada oo dib-u-soo dajiyo ka App Mac Store .\nMid ka mid ah farsamooyinka waa hagaajin dhibaatadaada. Haddii aan, waxaa la gaarey waqtigii la xiriir Apple Support .\nIska yaree Final Pro Split Screen on MAC\n> Resource > FCP > Dhibaatooyinka Talooyinka Final Cut Pro X


Home Wararka Xildhibaan Zakariye oo ka hadlay sababihii uu uga laabtay Mooshinkii Jawaari iyo...\nXildhibaan Zakariye oo ka hadlay sababihii uu uga laabtay Mooshinkii Jawaari iyo waxa ku kalifay\nXildhibaan Zakariye Maxamuud Xaaji Cabdi oo ka mid ahaa Xildhibaano maanta ku shiray Xarunta Villa Hargeysa ayaa sheegay inuu ka mid ahaa Xildhibaano saxiixay mooshin ka dhan ah Guddoomiye Jawaari, intii aanu baarlamaanka gelin fasaxa.\nXildhibaan Zakariye ayaa sheegay in sababaha mooshinka u saxiixay ay aheyd markii Madaxda maamul goboleedyada ay ku shireen Muqdisho, isla markaana go’aano soo saareen, taasna ay u arkeen mid lagu xayuubinayo golaha shacabka xuquuqdiida dastuuriga iyo midda Umadda Soomaaliyeed, taasna ay ku kaliftay in mooshin ay ka saxiixaan Guddoomiye Jawaari labo bil iyo bar ka hor sida uu yiri.\n“Markii la soo gaaray arrintii DP World maalintii aanu go’aanka ka gaarnay ayaa waxaa soo baxday dardar gelin mooshin ka dhan ah Jawaari, markaaan u dhaba galay waxaa ogaaday in la diidan yahay go’aankaas in Xukuumadda qaar ka mid ah ay diidan yihiin in go’aankaas Baarlamaanka gaaro, waa ka xanaaqay mooshinkii aan saxiixnay, anagoo 16 Xildhibaan ayaa ka laabanay”ayuu yiri Xildhibaan Zakariye.\nXildhibaan Zakariye ayaa sheegay inay ka war heleen in weerar lagu yahay Baarlamaanka, isla markaana waxa loo socda aanay aheyn arrin Jawaari, balse la doonayo in Baarlamaanka awoodiisa dastuuriga looga xayuubinayo, taasoo uu xusay inay tahay arrin ka soo horjeeda rabitaanka shacabka.\n“Nasiib darro wali Xukuumadda weerar ayay baarlamaanka ku heysa”ayuu yiri Xildhibaan Zakariya oo intii uu hadalka waday uu ka soo dhex galay Xildhibaan la sheegay inuu ka mid ahaa juwii saxiixay mooshinka, isla markaana fowdo iyo buuq ka dhex bilaabay hoolka xarunta Villa Hargeysa.\nDhinaca kale Xildhibaanada ku shiray Xarunta Villa Hargeysa ayaa iska magacaabay Guddi ka kooban 25 xubnood, kuwaasoo la kulmaya dhinaca kale, isla markaana xal u raadinaya khilaafka taagan.


Xaawa si ay u Daahfuraan Bixiye Kordhinta Qalabka Guriga ee HomeKit bisha Sebtember | Wararka IPhone\nEve si ay u bilawdo fidiyaha Bluetooth-ku-habboon ee HomeKit-ka ah bisha Sebtember\nKariim Hmeidan | | Qalabka IPhone\nWarku hadda na soo gaadhay oo wiilashu ka Eve (Elgato hore) waxay qorsheyneysaa inay soo bandhigto fidiyaha cusub ee Bluetooth diyaar u ah inaad siiso howlo badan aaladahaaga. Way ugu yeereen Eve Extend waxaana loogu talagalay inuu noqdo wehelka ugu fiican Eve Aqua, Xaawa kumbuyuutarka cusub ee xakamaynta waraabka. Boodka ka dib waxaan ku siineynaa faahfaahin dheeraad ah oo ku saabsan qalabkan cusub ee ka yimid Eve, sumadda caanka ah ee aaladaha guryaha casriga ah.\nWaa sidaas waxa ugu weyn ee ku saabsan aaladaha casriga ah ee Bluetooth waa inaysan u baahnayn xarunHaa, qiyaasta waxqabadka waxay ku egtahay masaafada calaamadda Bluetooth lafteeda. Taasi waa sababta ragga ka soo jeeda Xaawa ay u bilaabeen Eve Extend-kan si ay u keenaan calaamadda Bluetooth dhammaan qaybaha gurigeenna. Sida iska cad Tani waxay leedahay khiyaano tan iyo dhamaadka Eve Extend-ka ma joojinayo inuu noqdo xarun cusub, aalad cusub oo noo ogolaaneysa inaan helno daboolida Bluetooth laakin taasi aakhirkeedu waa intaas, hal qalab oo dheeri ah oo gurigeenna ah.\nIyada oo ay la socoto Eve Aqua, Eve Systems waxay soo bandhigeysay aaladda xakamaynta ee HomeKit ilaa xagaagii la soo dhaafay […] Eve Aqua waxay ku xiriirtaa Bluetooth. Hadda, iyadoo kuxiran cabirka beerta, Eve Aqua waa la hagaajin karaa si aysan ugu baahnayn inay ku xirmaan iPhone ama HomeKit Hub (HomePod, iPad ama AppleTV) markii loo baahdo. Ha welwelin, waraabintu waxay u shaqeysaa iyada oo aan lahayn xiriir firfircoon oo iPhone ah, maadaama waqtiyada waraabinta si toos ah loogu qoro Eve Aqua. Marka qalabku wuxuu ku shaqeeyaa isku filnaansho.\nEve Extend, fidiyaha Bluetooth, waxaa loo qaabeyn karaa qaab caadi ah iyada oo loo marayo barnaamijka Eve. Qalabka waxaa loo qoondeeyay qol. Eve Extend waxay kuwada xiriirtaa WiFi-ga kumbuyuutarkaaga iyo Bluetooth aaladda Eve. Guud ahaan, waad isku xiri kartaa Eve Extend [ilaa siddeed qalab]. Dabcan, waad isku xiri kartaa oo keliya Eve Aqua iyo Eve Extend, laakiin aasaas ahaan dhammaan aaladaha Bluetooth ee ku xiran Xaawa.\nWaxa aan kuu sheegeyno, Eve Extend-kan cusub waa aalad aad u xiiso badan oo asal ahaan u noqon doonta buundo dhammaan qalabka Eve ee leh Bluetooth, aakhirka wax waxay xallin doontaa nolosheena si looga fogaado haysashada aalado biriij badan waxayna sidoo kale naga fogaan doontaa inaan u adeegsanno inaan haysano iPad ama Apple TV oo sidoo kale qabta shaqadan.\nWadada buuxda ee maqaalka: Wararka IPhone » iPhone » Qalabka IPhone » Eve si ay u bilawdo fidiyaha Bluetooth-ku-habboon ee HomeKit-ka ah bisha Sebtember\nWaxay ka dacweeyaan Samsung inay ku dhawaaqday iska caabin biyo ah oo la sheegay inay ka jirto boosteejooyinkeeda oo aan jirin\nKuwani waa sheeko-xariifyada ugu waaweyn ee barnaamijka xusuus-qorrada ee iPadOS


Thailand: Shinawatra oo Diiday inay iscasisho.\nRa'iisul-wasaaraha Thailand Yingluck Shinawatra ayaa sheegtay inaysan dhag jalaq u siin doonin iscasilaadda ay dalbanayaan mucaaradka, iyadoo maalintii labaadna magaalada caaasimadda ay ka socdaan mudaharaadyo waaweyn.\nMrs. Shinawatra ayaa maanta oo Salaasa ah weriyayaasha u sheegtay inay haysato waajibaad dastuuri ah oo dhigaya inay RW sii ahaato, waxayna sheegtay in iskaashi iyo wadahadal lagu xalin karo mushkilladda iyo ismarin-waaga siyaasadeed ee Thailand ka socda muddada bisha ah.\nShinawatra, waxay sheegtay inay marar badan ku celisay inay haysato waajibaad ay tahay inay fuliso sida uu qabo dastuurku, kadib markii ay kala dirtay baarlamaanka. Waxayna sheegtay inay saaran tahay mas'uuliyad ay inay si KMG xilka u sii hayso.\nShinawatra waxay sheegtay inaysan ku dhaganayn xilkeeda, laakiin ay doonayso inay sii wado xasiloonida siyaasadeed ee Thailand.\nHadalkna ayay jeedisay, iyadoo kumannaan mucaarad ah ay maalintii labaad soo buuxiyeen waddooyinka magaalada Bangkok, iyagoo ruxaya calamo, kuna dibadbaxaya bannaanka hore ee daaraha dowladda isku day ay ku doonayaan inay ku kharbudaan shaqada dowladda.\nHoogaamiyaha mucaaradka, oo ahaa RW kuxigeenkii hore, Suthep Thaugsuban, ayaa sheegay inuu la sii wadi doono dibadbaxyada, isagoo xitaa ku hajabaya inuu xidho doono RW Shinawatra haddii aysan sida ugu dhakhsiyaha badan xilka uga dagin.


10ka Amar ee Hormarinta Webka Casriga ah | Martech Zone\nKhamiista, Febraayo 15, 2007 Talaado, Oktoobar 4, 2011 Douglas Karr\nIsgaarsiinta ayaa fure u ah Maareeyaha Waxsoosaarka shirkadda softiweer. Dhawaan, waxaan ka shaqeeyay oo aan daabacay "amarrada" soo socda ee horumarinta shabakadda casriga ah si loogu qaybiyo kooxaheena. Soo saare web kasta oo casri ah (ama codsi) waa inuu raacaa tobankan amar.\nWaxaa jira sheeko shuruudaha barnaamijka taas waa loo tuuri karaa waxyaalahan oo dhan; si kastaba ha noqotee, hadafkeygu wuxuu ahaa in kuwan lagu daro ereyo wadaag ah in xirfadlayaasha softiweerka (iyo xitaa adiga) ay fahmi karaan\nHad iyo jeer taageer 99% dadka isticmaala internetka, iyadoon loo eegin biraawsarka, nooca biraawsarka, ama nidaamka qalliinka. Isku hagaaji oo had iyo jeer ku diyaarso sii deynta beta.\nHad iyo jeer u isticmaal lambarka 'XHTML' u hoggaansamida arjiga, tixraaca 'DTD' iyo waraaqaha 'Cascading Style Sheets' ee ku habboon dhammaan qaababka qaabeynta iyo sawirada dalabka.\nHad iyo jeer tixraac qoraalka iyo xargaha adoo adeegsanaya walxo tixraac ah oo taageeraya dabeecad kasta oo dejisan oo aan marnaba u baahnayn dhisme.\nHad iyo jeer tixraac taariikhaha iyo waqtiyada GMT taas oo u oggolaanaysa isticmaale kasta inuu wax ka beddelo wax soo saarka sida ay u doonayaan.\nHad iyo jeer u dhis walxo is-dhexgal sifo kasta.\nHad iyo jeer u dhis heerarka RFC (emaylka qoraalka, emaylka HTML, cinwaanada emaylka, tixraacyada domain, iwm.)\nHad iyo jeer si dhis ah u dhis. Haddii ay jiraan wax ka badan hal ikhtiyaar meel kasta oo dalabka ah, waa inaad awood u leedahay inaad ku darto wax intaa ka badan adigoon u baahnayn dhisme.\nHaddii in kabadan hal qeyb oo arjiga ah ay sameyso, dhamaan qeybaha arjiga waa inay tixraacaan hal dhibic.\nMarnaba dib ha u abuurin waxaad iibsan karto oo had iyo jeer hagaaji dalabkeena si aan u taageerno waxaad soo iibsatay.\nHaddii isticmaaleyaashu ay sameyn karaan, markaa waan taageersanahay. Haddii aysan sameynin, waa inaan ku ansaxino.\nFebraayo 17, 2007 saacadu markay tahay 5: 54 AM\nLagu heshiiyay. Si kastaba ha noqotee iyada oo ku saleysan qodobka 7. waxaan aaminsanahay in xitaa horumarinta webka, xogta, matalaadda (GUI'S) iyo caqliga ganacsiga marwalba lagu kala saarayo iyadoo lagu saleynayo qaab MVC ku saleysan.\nTani waxay kordhin doontaa, tayada barnaamijka, iyo isugeyn.\nFeb 17, 2007 markay ahayd 1:50 PM\nMahadsanid, Andreas! Taasi waa hubaal ruuxa # 7 - faallooyinkaaga faallooyinka ayaa si cad u badan.


Rooble oo dalab u diray Ganacsatada Muqdisho | Najah Media Network\nBogga Hore Wararka Manta Rooble oo dalab u diray Ganacsatada Muqdisho\nRooble oo dalab u diray Ganacsatada Muqdisho\nSiihayaha xilka Ra’iisul Wasaaraha Xukuumadda Soomaaliya Maxamed Xuseen Rooble ayaa kala hadlay ganacsatada Soomaaliyeed in aysan shacabka ku qaaliyeyn maciishadda iyo waxyaabaha daruuriga u ah nolosha bulshada xilligan dalku wajahayo laba kacleynta xanuunka COVID-19, dowladduna u sameyneyso canshuur dhaaf badeecooyinka daruuriga ah.\nGuddoomiyaha Rugta Ganacsiga Soomaaliyeed Maxamuud Cabdi Cali Gabeyre, ayaa sheegay in ganacsatadu ay diyaar u yihiin in ay dowladda kala shaqeeyaan xakameynta xanuunkan, dowladduna uga mahadceliyay u heellanaanta codsiyadii ganacsatada ee la xiriiray in badeecooyinka qaar canshuur dhaaf loo sameeyo.\nWasiirka Maaliyadda Xukuumadda JFS Cabdiraxmaan Ducaale Beyle ayaa sheegay in sheegay in kulanka Ra’iisul Wasaaruhu la qaatay ganacsatada la iskula afgartay in ganacsatadu doorkooda ka qaataan la tacaalidda xanuunka COVID-19.\nXilligaan waxaa Soomaliya markale kusoo laba kacleeyay cudurka safmareenka ah ee COVID-19, waxaana Muqdisho ugu dhintay dad badan halka kuwo kale ay la jiifan.\nMaqaal horeMidowga Musharixiinta oo ka jawaabay Go’aankii dowladda\nMaqaal XigaIngiriiska oo soo saaray baaq saameeynaya Soomaaliya


Sii hayaha Ra’iisul Wasaaraha Dalka oo Xariga ka jaray Machadka sare ee daraasaadka amniga+Sawirro - Hargeele - Wararka Somali State\nMuqdisho-(SONNA)-Sii hayaha Ra’iisul Wasaaraha Dalka, mudane, Mahdi Maxamed Guuleed ayaa xarigga ka jaray machadka sare ee daraasaadka amniga oo ah hay’ad talciin sare oo Dowladdu leedahay.\nUjeeddada machadka loo aasaasay ayaa ah kobcinta heerka aqooneed, midka xirfadeed, ogaalka xubnaha laamaha amniga ee Dowladda, iyo in hoggaanka sare ee Dalku ay helaan talo bixin iyo gorfeyn cilmiyeysan oo ku saabsan amniga Qaranka.\nMudane, Mahdi Maxamed Guuleed, waxuu sheegay in furitaanka machadkaan ay ka dhigantahay tallaabo weyn oo loo qaaqay hagaajinta amniga Dalka.\nDowladda ayaa dedaal dheeraad ah gelisay horumarinta amniga Dalka, waxaana guul weyn laga gaaray dib-u-habeynta qeybta amniga Dalka.\nArrintaas ayaa sahashay in degaanno badan oo Argagaxisadu ay Dadka ku dhibaateyn jirtay dib loogu soo celiyay gacanta Dowladda, kuna soo laabatay noloshii caadiga aheyd ee Bulshada.\nCiidanka xoogga Dalka Soomaaliya oo dilay hor-jooge ka tirsanaa Al-Shabaab\nMaamulka Dhusamareb oo bilaabay qorshe lagu soo celinayo bilicda caasimada Galmudug


[Wareysi Xaasaasi Ah]:-BBC-da Oo Wareysi Adag La Yeelatey Wasiir Sacad Oo Ku Saabsan Saldhiga UAE Ee Berbera\nThursday December 28, 2017 - 15:11:16 in Wararka by Abdi A.\nHargeysa-(Caalami-News)-Wariyaha BBC-da laanteeda afka Soomaaliga ee Hargeysa Axmed Siciid Cige ayaa waraysi adag kala yeeshay wasiirka rimahad dibada ee Somaliland Dr. Sacad Cali Shire saldhiga milatari ee berbera laga siiyay Imaaraadka oo hakad ku\nHargeysa-(Caalami-News)-Wariyaha BBC-da laanteeda afka Soomaaliga ee Hargeysa Axmed Siciid Cige ayaa waraysi adag kala yeeshay wasiirka rimahad dibada ee Somaliland Dr. Sacad Cali Shire saldhiga milatari ee berbera laga siiyay Imaaraadka oo hakad ku yimi,\ncaqabadaha ka horyimi iyo madmadowga ku gadaamnaa ansixinti iyo guud ahaanba heshiiska Somaliland ay saldhiga ku siisay Imaaraadka.\nWasiirku waxa uu sheegay in saldhigu uu u hakaday in aan waxyaabii ay balan qaadeen Imaaraadku aanay waxba ka hirgalin, ugu horayntii wasiir Sacad oo la waydiiyay in hakad ku yimi heshiiskii saldhiga waxa uu yidhi:- "Heshiis ayaynu galnay inaga iyo dawlada Imaaraadku, heshiiskaas waxa ansixiyay golayaasha madaxweynuuna waa uu Saxeexay, arinku sidiisii ayuu u taagan yahay wax iska badalayna ma jiraan, hasa yeeshee waxa jira arimo farsamo oo saamayn ku yeeshay mashruuca socod siintiisii.\nMarkaas qodobadaasi maxay yihiin?\nHeshiisku labada dhinacba waxbuu ku waajibinayaa, dhinaca Imaaraadka waxyaabaha uu ku waajibinaayay waxa ka mid ahayd in la bilaabo wadadii isku xidhaysay Berbera iyo Wajaale, in la dhiso madaar goortay wax bilaabmayaan iyo nashqadii ayaa wali taagan oo arimahaas ayaa ka mid ah.\nWaxa kale oo jirta in madmadaw soo baxay oo adiga laftigaagu wasiirka arimaha dibada ayaad ahayd oo markii bishii labaad la horgaynaayay labada gole maad joogin oo waxa soo baxaysay inaad ka biyo diidanayd iyo in aan la ogayn kirada ay bixinayaan,shaqaaluhu siday u imanaynaan, in aan la ogayn kastamka alaabta ay kala soo dagayaan ma cashuur dhaafbaa, in aan la ogayn inta uu ku fadhiisanaayo saldhigu, ma arimahaas ayaa jira markaas?\nArimahaas oo dhami waxay ku qeexan yihiin heshiiska, inkastuu heshiisku yahay mid hordhac ah, qiyaastii inta ay bixinayaan 25-ka sanadood ee la siiyay, fasaxa ah inay isticmaalaan madaarka way cadahay waxyaabaha la qabnaayo ee ku waajibay dhankooda, jidka iyo madaarka oo kale shaqada oo loo furo dadka muwaadniinta ah, dadka dhalinyarada ah oo loo furo suuqa shaqada ee Imaaraadka, inay inaga caawiyaan xagga biyaha,tamarta iyo caafimaadka, waxaas oo dhami waa ay ku wada qeexan yihiin.\nWaxa la leeyahay intii ay wadwadeen inkasta oo aanay saani u bilaabin halkay doonaan ayay wax ka dhistaan, meeshay doonaan ayay ciidda ka soo qaataan, shaqaale muwaadniin ah kama shaqeeyaan ee dad ay dibada ka keensadeen ayaa ka shaqeeya arimahaas awgood ayaa keenay in la hakiyo oo la joojiyo shaqadii?\nKolay dhaliilo way jiraan oo amuurahaasi waa kuwa keenay in uu yara hakado mashquuraca socod siintiisii.\nSacad hadda adiga ayaa ah wasiirkii arimaha dibada wax alle iyo waxii ku saabsan heshiiyo ee dawlad shisheeye la’la galaayo waa inay wasaarada arimaha dibada soo maraan dabeedna laga ansixiyo baarlamanka, madaxweynuuna kama danbaynta saxeexo, madmadaw ayaa hore u jiray, imika adiga ayaa ah qofka la’la xidhiidho ee masuulka ka ah waxii heshiisyo dibada ah?\nGudibaa jirtay uu madaxweynuu u saaray inay arimahaas faraha ku hayaan gudidaas aniga ayaa guddoomiye ka ah aniga ayaana wali jooga.\nMadaxweynaa cusub miyaa?\nMayee madaxweynii hore.\nlaakiin dawladan cusubi arimahaas waxba kamay soo saarin?\nwaxba iskama badalin gudidii hore dabcan magacyadii waa ay is badaleen oo qof waliba xilkiisa ayuu gudida kaga mid ahaa, wasiirada tagay waxaa badalay wasiirada la magacaabay.\nImika saldhigan aad Bebera ka siiseen Imaaraadka ee ay ka duuli karaan Yemana dagaalo ayaa ka socda oo maalmo dhawayd waxa la soo dhigaayay in kooxdan Xuutiyiintu ay leeyihiin inkasta oo aan la xaqiijin karin waxaanu uga digaynaa in halkaas haddii nalagaga soo duulo oo aanu duqayn doono Hargeysa iyo Berberaba sidaad u aragtaan arintaas?\nWaan ku arkay baraha Internet-ka waxyaabo ku saabsan hanjabaadaas qolada Xuutiyiinta ah runtiina inay run tahay iyo inay been tahayna garan mayno oo in la sameeyay ma garanayno arinkaasi markuu yimaado ayuunbaynu kaga jawaabi doonaa waxii hadal iyo ficilba ku haboon.\nLaakiin sow wax jira oo dhici kara maaha markaad dhinac la safateen oo aad ku talo gashaan waad ogtihiin oo xarunta Riyaad ayay gantaalo ku ridaan?\nWaa khatar mar walba jirta mar hadaad xulafada ka mid noqotay dhib iyo dheefba waad kala kulmaysaa.\nMarkaas qodobada aad sheegayseen ee aad u qorteen ma laga yaabaa inaad dib ugu noqtaan?\nRuntii qodobo lagu noqonayaa ma jiraan waa dhaqangalinta qodobadii lagu heshiiyay uun, waxa loo baahan yahay in ay isla jaan qaadaan dhismaha iyo diyaarinta saldhiga iyo samaynta iyo bilaabida mashaariicdii lagu heshiiyay ee ahaa wadada iyo madaarka iyo waxii kaleba.\nIntii dekeda Berbera aad ku wareejiseen DP World ilaa hadda cabashooyin ayaa soo baxaaya oo lacagta Somaliland ee ay qaadaan markiiba suuqay ka sariftaan oo doolar Dubai loogu diraa, dhismihii dekeda ee 400mt ahaa oo aan ilaa hadda muuqan sanadna ka soo wareegay taas iyada laf ahaanteeda ka waran?\nKolay haddii meel hawli ka socoto cabasho laga waayi maayo, runtiina sicir-bararka inay keeneen arinkaasi mid jira maaha, xagga dhismaa dekedna sanadkan soo socda ayuu qorshuu marka horeba ahaa kaasna waxaanu rajaynaynaa inuu si fiican inuugu bilowdo.


Maraykanka oo qaramada midoobe ku wargaliyay ka bixitaankooda heshiiska ibadalka cimilada - BBC News Somali\nMaraykanka oo qaramada midoobe ku wargaliyay ka bixitaankooda heshiiska ibadalka cimilada\n5 Agoosto 2017\nImage caption Go'aanka Trump waxa uu keenay canbaarayn caalami ah\nMaamulka madaxwayne Trump ayaa so saaray qoraalkii ugu horeeyay oo ay ku doonayaan in ay ku muujinayaan in si rasmi ah ay uga baxaan heshiiskii isbadaka cimilada ee Paris oo la saxiixay 2015.\nQoraalkani oo loo gudbiyay qaramaada midoobe ayaa waxa lagu sheegay in xukuumada Washinton ay sii wadi doonto ka qaybgalka shirarka looga hadlayo isbadalka cimilada tan iyo inta ay Maraykanka soo gabagabaynayaan geedi socodka ka bixitaanak heshiiska.\nMadaxwayne Donald Trump ayaa la kulmay canbaarayn caalami ah markii ugu horeysay oo uu bishii June ku dhawaaqo in uu doonayo in uu ka baxo heshiiska isbadalka cimilada.\nWaxa uu sheegay in heshiiskani uu yahay mid Maraykanka lagu ciqaabayo islmarkana uu galaafanayo shaqooyiinka malaayin dadka Maraykanka.\nKu dhawaaqida ay Maraykanka sida rasmiga h ugu dhawaaqeen in ay ka baxayaan heshiiska ayaa ah calaamad muujinaysa in ka bixitaanka Maraykanka ee heshiiskan ay qaadan karto ilaa 2019.\nGeedi socodka ka bixitaanka heshiiska ayaa ka dib qaadan doona sanad kale ,taasi oo ay micnaheedu tahay in aan la dhamaystiri Karin ilaa laga gaaro 2020 ka dib todobaadyo doorashada madaxwaynanimada Maraykanka.\nShiinaha iyo Maraykanka oo meelmariyay heshiiskii cimilada ee Paris\nTrump oo bidhaamiyay in uu dib u eegayo isbadalka cimilada\nImage caption Heshiiska Paris ayaa loo arkaa in uu muhim u yahay dagaalka ka dhanka ah isbadalka cimilada\nHadii madaxwayne cusub ay noqoto in ay soo doortaan dadka Maraykanka sanada 2020 ayaa waxa uu go'aansan karaa in uu dib ugu biiro heshiiska isbdalka cimilada ee Paris.\n"Maant Maraykanka waxa ay u gudbiyeen qaramada midoobe qoraal ah rabitaanka Maraykanka ay ku doonayaan in ay uga baxaan sida ugu dhaqsiyaha badan heshiiskii Paris," waxaa sidaasi lagu sheegay bayaan ay Maraykanka soo saareen.\nGo'aanka madaxwayne Trump ee ka bixitaanka heshiiska isbadalka cimilada ayaa waxa ku kala qaybsamay wadamada xubnaha ka ah heshiiskan.


Wasiirka duulista hawada oo indha indheeyey garoonka Kismaayo – Mareeg.com somalia, World News and Opinion.\nWasiirka duulista hawada oo indha indheeyey garoonka Kismaayo\n2nd June 2014 A warsame Af Soomaali 0\nKismaayo – Mareeg.com: Wasiirka Gaadiidka iyo duulista hawada ee Xukuumadda Soomaaliya, Saciid Jaamac Maxamed Qoorsheel oo ay la socdaan saraakiil ka tirsan hay’adda duulista iyo Saadaasha Hawada ayaa maanta gaaray magaalada Kismaayo ee xarunta gobolka Jubbada Hoose.\nWasiir Qoorsheel iyo mas’uuliyiinta la socday markii ay gaareen Kismaayo waxaa halkaasi si diiran ugu soo dhaweeyay mas’uuliyiin ka tirsan maamulka KMG ah ee Jubba oo uu ugu horeeyo ku-xigeenka hogaamiyaha maamulkaas Cabdiqaadir Xaaji Lugadheere iyo saraakiil kale.\nWasiirka iyo xubnihii la socday waxa ay kormeer ku sameeyeen qeybaha uu ka koobanyahay garoonka, si ay qiimeyn ugu sameeyaan xaaladda garoonka oo la doonayo in dib u dhis lagu sameeyo.\nSocdlaaka wasiir Qoorsheel iyo saraakiisha la socota ku tageen Kismaayo ayaa qeyb ka ah qorshe ay waddo wasaaradda duulista hawada Soomaaliya oo lagu doonayo in dib looga hagaajiyo garoomadii dalka si ay u qabtaan adeegayadii loogu talagalay.\nWasiirka gaadiidka iyo duulista hawada ee dowladda Soomaaliya, Siciid Jaamaca Qoorsheel ayaa 5-tii bishii dhamaatay ee May dhagax dhigay dib u dhis lagu sameynayo garoonka Baydhabo.\nXiisad ka dhalatay niman ciidanka Kenya ku dilay Mandera\nAMISOM and Sierra Leone Discuss the Situation of Sierra Leone Troops in AMISOM


Home Wararka Farmaajo oo si farsameysan u soo afjaray dhaqdhaqaaqa ciidanka Badbaado Qaran\nFarmaajo oo si farsameysan u soo afjaray dhaqdhaqaaqa ciidanka Badbaado Qaran\nLabadii maalin ee la soo dhaafay waxaa warbaahinta lagu arkayay madaxda ciidamada kala duwan oo ku baaqaya in aan ciidanku ku milmim arimaha siyaasadda. Talabaadan ayaa ujeedada ka danbeeysa waxa ay ahayd in gabi ahaanba aan fursad la siinin ciidanka Badbaado Qaran ee sheegtay in ay Farmaajo xooga kaga saarayaan Villa Soomaaliya.\nDhanka kale Farmaajo ayaa ciidankiisa ku amray in ay xeryahooda ku ekaadaan isla markaana ayan ka jawaabin waxa uu ku sheegay daandaansiga ciidamada taabacsan Rooble.\n“Farmaajo waxa uu la ciyaaray ciidanka Badbaado Qaran qorsho cajiib ah, waxa uu gabi ahaanba xiryahoodii ku celiyay ciidanka isaga taageersan, qolada barbaad qaran yay la dagaalayaan hadiiba ayan ciidan iyaga ka horimaanaya. Kuwa Badbaado Qaran meel may qabsanayaa iyaga oo daalay ayaa ay ka dhaqaaqayaan goobta ay qabsadeen” Sidaas waxa yiri sarkaal ka tirsanaan jiray ciidanka Soomaaliya.\nDhanka kale, taliyaha ciidanka boliiska Soomaaliyeed janaraal Cabdi Xasan Maxamed Xijaar oo oo taabagalinaya qorshaha Farmaajo ayaa kulan la qaatay saraakiil katirsan booliiska ayaa kala hadlay xaalada siyaasadeed ee dalka iyo waajibaadka saaran ciidanka booliiska.\nJeneraal Xijaar ayaana u sheegay saraakiisha booliiska in dalku ku jiro xaalad kala guur ah ayna jiraan khilaafaad siyaasadeed, waxa uuna uga digay saraakiisha iyo ciidankaba in ay ku milmaan arrimaha siyaasada ee is diidan.\nTaliyaha ayaa sheegay in ciidanka booliiska ay u xilsaaran yihiin ilaaliyaan arrimaha nabad-gelyada shacabka Soomaaliyeed, mas’uuliyadna ay ka saaran tahay doorashooyinka dalka, kuna ekaadaan amniga guud ee dalka.\n” Mas’uuliyadeena koowaad waxaa waaye inaan ilaalino Amniga, Nafta, Maalka Shacabka Soomaaliyeed, inaan fulino rabitaanka Shacabka Soomaaoiyeed iyo waxaay xaq u leeyihiin, sidoo kale inaan dhowrno Odayga waayeelka ah l, Wiilka yar iyo midka Bajaaita ku Shaqeeysanaya ayuu yiri” Taliye Xijaar.\nPrevious article[XOG] Mareykanka oo cunaqabateynaya Lafta Gareen hadduu diido kasoo qeybgalka Shirka Madasha\nNext articleDagaal culus oo Caawa ka socda magaalada Baledweyne\nDil naxdin leh oo ka dhacay deegaanka Ceel-baraf (Faahfaahin)


Bangiga adduunka oo ansaxiyay 143 milyan oo doolar oo loogu talagalay dadka abaaruhu saameeyeen ee Soomaaliya | Star FM\nHome Wararka Soomaaliya Bangiga adduunka oo ansaxiyay 143 milyan oo doolar oo loogu talagalay dadka...\nBangiga Adduunka ayaa ansaxiyay 143 milyan oo doolar oo loogu talagalay si loogu caawiyo dadka nugul ee Soomaaliyeed si ay uga gudbaan xaaladaha abaarta iyo cunno yarida sii kordhaysa ee dalka oo dhan.\nBangiga Adduunka ayaa sheegay in mashruucaan uu wax ka qaban doono baahida 20,000 qoys, wuxuuna tilmaamay in lacag caddaan ah oo degdeg ah la siin doono 338,000 qoys, iyo 160,000 qoys kuwaas oo iyagana dhaqaale ka heli doona mashruucaan.\nBangiga Adduunka ayaa sidoo kale ka faa’iideysanaya dhowr mashruuc oo jira si loo xoojiyo wax ka qabashada abaaraha Soomaaliya, Iyadoo loo marayo mashruuca Baxnaano.\nTirada dadka ku tiirsan gargaarka bini’aadantinimo ayaa la saadaalinayaa inay kor u kacdo 7.7 milyan oo qof sanadkan 2022, iyadoo lagu qiyaaso 3 milyan oo qof oo gudaha ku barakacay iyo ku dhawaad 70 boqolkiiba dadka ku nool inay ka hooseeyaan heerka faqriga caalamiga ah.\nNext articleBarasaabka Garissa oo sheegay in la caawin doono ganacsatada ay hantida ka gubatay


Maxaa kala socotaa waxyaabaha looga hadli doono shirka Somalia ee Kampala? - Caasimada Online\nHome Warar Maxaa kala socotaa waxyaabaha looga hadli doono shirka Somalia ee Kampala?\nMaxaa kala socotaa waxyaabaha looga hadli doono shirka Somalia ee Kampala?\nMuqdisho (Caasimada Online) – Waxaa lagu wadaa in maanta oo talaado ah magaalada Kampala ee caasimada dalka Ugandha uu shir uga furmo Wasiiradda Arrimaha dibadda Urur goboleedka IGAD.\nShirkaan ayaa waxaa ka qeybgali doona Wasiiradda Arrimaha dibadda dalalka qeybta ka ah IGAD.\nShirka oo ahmiyad gaara leh ayaa waxaa martigelisay dowladda Uganda, waxaana looga hadli doonaa Xaaladdaha Somaliya iyo Suudaanta Koonfureed iyo Baratokoolka Dhaqdhaqaaqa Xorta ee Qaxootiga labadaasi Waddan ee gudaha dalalka IGAD.\nWasiirada ka qeybgali doona shirka ayaa waxaa lagu wadaa inay wehlin doonaan Xildhibaano ka tirsan baarlamaanada wadamada IGAD, gaar ahaan qeybaha qaabilsan arrimaha dibadda.\nMadaxda ka qeybgali doonta shirka ayaa waxaa sidoo kale qeyb ka noqon doona Khuburo kala duwan oo ka socda Hay’addaha Caalamka, kuwaa oo khibrad fog u leh arrimaha laga doodi doono.\nSi kastaba ha ahaatee, shirka waxa uu imaanayaa iyadoo dhawaan uu Madaxweynaha dalka Ugandha Musavani uu ku dhawaaqay in ay muhiim tahay in xal buuxa loo helo dhibaatooyinka ka jira dalalka ku jira Urur goboleedka IGAD oo ka kooban 8 dal.


Shirka Garowe: Ma shir beeleed baa mise shir maamul Goboleedyo iyo DF Somalia? - Caasimada Online\nHome Maqaalo Shirka Garowe: Ma shir beeleed baa mise shir maamul Goboleedyo iyo DF...\nShirka Garowe: Ma shir beeleed baa mise shir maamul Goboleedyo iyo DF Somalia?\nRa’iisal wasaaraha xukuumada Soomaaliya ayaa ku biiray labada hogaamiye maamul Goboleed ee C/weli Gaas iyo Axmed Madoobe oo isku baheystay sida ay uga horjeedaan dowladda Federaalka Soomaaliya shirna uga socday magaalada Garowe iyadoo ay dad badan shaki ka muujinayaan suuragalnimada in heshiis laga gaaro rabitaanka labadaas maamul siiba Puntland oo u muuqata inay dooneyso inay u dhaqanto dowlad ka sareysa tii Soomaaliyeed ee Federaalka.\nDowladda Federaalka tan iyo intii la dhisay waxaa ku furnaa aagag gudaha ah oo ay ugu horeyso arrinta dhismaha federaalka, waxayna la kowsatay xaaladii Jubooyinka oo barbar socotay qorshihii dowladda ayna dhinac u jiidayeen dowladahga deriska oo dano gaara ka leh.\nPuntland waxay mar waliba ahayd dowlad goboleed gaar u taagan oo ka horeysay dowladda Federaalka, waxaana mar waliba u diyaarsanaa inay tartan la gasho dowladda Federaalka, heshiiyo ka saxiixayo, xiriirka u jarto, hanjabaad u jeediso, shirarka caalamkana ku ciriiriso, taasoo ahayd farsamo soo jirtay muddo dheer oo dib ugu noqoneysa xilligii KMG markii uu talada hayay C/llaahi Yuusuf Axmed.\nDowladdan Federaalka ee Xasan Sheekh hogaamiyo waxay arrinta Puntland ku wajahday siyaasad qabow oo markii xaaladda xumaataba ay heshiis ku qotoma rabitaanka Puntalnd la gasho kadibna iyadoo fulin karin ay maalmo xaaladda ku qaboojiso si waqti yar kadib ay haddaba xaaladu u qaraxdo.\nRa’iisal wasaare Cumar C/rashiid oo wax weyn ka qaban waayay dhibaatada ka dhex taagan dowladiisa iyo maamulka Axmed Madoobe ee Juba, marka laga reebo socdaal uu Kismaayo ku tegay, uma muuqda mid fulin kara rabitaanka Puntland, sidaas darteed socdaalkiisa Garowe kama badna inuu labada hogaamiye si hoose ugu qanciyo inaysan dan ugu jirin dariiqa ay doorteen.\nCumar C/rashiid wuxuu ogyahay in hogaamiye kooxeedyada maamulada Federaalka ay doonayaan inay la wareegaan awoodii fulinta iyo tii sharci dejinta ee dowladiisa, wuxuuna ogyahay in haddii C/weli lagala tashado dhaqdhaqaaqyada dowladda uu isagu noqon doono magac u yaal. Wuxuu kaloo xaqiiqadeeda hayaa inuusan Garowe ama Kismaayo tegi lahayn haddii aanay jirin beelnimo ay wadaagaan C/weli Gaas.\nWaxaa la wada ogaa in banaanbax ka dhacay Garowe lagu kobeeyay sawirada Madaxweynaha iyo Guddoomiyaha Baarlamaanka Federaalka, halka magaalada Kismaayo lagu jeexjeexay Calanka Jamhuuriyadda. Waxaa la hubaa in wasiiro ka tirsan xukuumadda Soomaaliya loo diiday inay tagaan Kismaayo, halka qaar kale oo degaankaas kasoo jeeda iskuna dhow yihiin Axmed Madoobe ay ka degaan.\nArrimahan oo dhan marka la isku soo daro waxaa cad in socdaalka Cumar C/rashiid uu yahay mid walaalnimo oo beelnimo ku dhisan, halkii uu ahaan mas’uul dowladeed oo heer qaran ku socda, waana taas sababta nuxur beelineysa wixii laga filan lahaa inay kasoo baxaan shirka Garowe ee saddexda mas’uul yeelanayaan, haddiise dowlad Soomaaliyeed iyo maamulo lagu soo qaado wixii ka soo baxa waxay noqon doontaa in dowladnimadii nabsi laga gelayo.


Xayeysiiso - iHorror\nThe # 1 Wararkii Ugu Xumnaa ee Argagaxa lahaa, Dib u eegista iyo Aaladaha Warbaahinta oo in kabadan 43.5 Million Aragtidooda Billaha ah\niHorror waa mid ka mid ah kuwa ugu koritaanka badan uguna caansan noocyada nooca naxdinta leh. iHorror waxaa si gaar ah loogu meeleeyay inuu yahay madal kaliya oo warbaahineed oo heegan ah si loogu mashquuliyo taageere-ad-adag iyo dhagaystayaasha filim-cabsida aan caadiga ahayn. Iyada oo la gaari karo iyo aqoonsi sumcad leh, iHorror wuxuu ku habboon yahay noocyada guud si ay ula falgalaan macaamiishan aadka ugu hawlan uguna daacadsan macaamiil run ah oo gees ah iyagoon aad ugu sii jeedin.\nWaxaan isbedel ku sameyneynaa sida ganacsiga madadaalada ay ula macaamilaan dhagaystayaashooda. U gudbinta ku xirnaanta kanaal fara badan oo leh aalado ka faa'iideysta qodobbada xogta, aragtida, iyo hufnaanta guud ahaan barxadda iHorror.\n32.6 M Muuqaal Muuqaal ah\n4.2 Milyan oo Raac\n24.2 K Raacayaasha\n123 K Raacayaasha\n604 K Raacayaasha\nNooca naxdinta leh wuxuu ka keenay $ 1 Billion xafiiska sanduuqa.\nTaageerayaasha naxdinta leh waxay aadaan tiyaatarka waxayna ku qarash gareeyaan lacag ka badan noocyada kale ee filim sameeyaha.\nKu dhowaad 50% dhammaan taageerayaasha cabsida ayaa ka qayb gala filimada in ka badan 12 jeer sanadkii.\nDhageystayaasha cabsida badan ayaa ka duwan kuwa celceliska celceliska dhagaystayaasha.


Khilaafka Madaxweynaha iyo Ra’iisal wasaaraha xiisad cusub oo siyaasadeed | Xaqiiqa Times - Online Magazine\nHome Wararka Khilaafka Madaxweynaha iyo Ra’iisal wasaaraha xiisad cusub oo siyaasadeed\nKhilaafka Madaxweynaha iyo Ra’iisal wasaaraha xiisad cusub oo siyaasadeed\nSi lama filaan ah ayaa halmar waxaa soo baxay khilaaf siyaasadeed oo u dhaxeeya Madaxweynaha Somaliya Xasan Sheekh Maxamuud iyo Ra’iisal wasaare Cabdiweli Sheekh Axmed.\nWarar xog ogaal ah oo website-ka Xaqiiqa.com ka kala helay xafiiska Madaxweyne Xasan Sheekh iyo xafiiska Ra’iisal wasaare Cabdiweli ayaa waxa ay xaqiijiyeen in uu jiro khilaaf aad u balaaran oo labada masuul u dhexeeya.\nIla wareedyadan ayaa waxa ay sheegayaan in khilaafku aloolsamay kadib markii uu iscasilay wasiirki hore ee Arimaha Amniga Cabdikariim Guled isla mar ahaantaana Raiisal wasaaraha aqbalay Madaxweynahana uu soo dhaweeyay.\nWaxaa lasheegayaa in Raisal wasaaraha doonayo isagoo iscasilaadaas ka faa’iideysanaya in uu sameeyo isku shaandheyn kooban taas uu doonayo rag aysan isku fiicneen balsa madaxweynaha ay isku dhaw yihiin xaga siyaasada kuwaas oo ka mid ah wasiirada in uu meesha kasaaro si uu u muujiyo awoodiisa.\nHalka madaxweyne Xasan uu doonayo rag saaxiibadiisa ah oo Cabdikariim ka mid yahay in ay soo laabtaan, Dhawr kulan oo dhex maray Madaxweynaha iyo Raiisal wasaaraha oo ay uga hadlayeen arintaas ayaa fashil kudhamaaday.\nGudoomiyaha Baarlamaanka Soomaaliya, Maxamad Cusmaan Jawaari ayaa lasheegay kulamada qaarkood in uu ka qeybgalay si uu labada masuul iskuku soo dhaweeyo balsa uu ku fashilmay.\nMadaxweyne Xasan Sheekh Maxamuud syaa intaas kadib waxaa la sheegayaa in uu abaabulayo mooshin ka dhan ah Raiisal wasaaraha si loo ceeriyo isaga oo iska jeedinaayo xildhibaanadii mooshinka ka keenay ee doonayay in ay asaga ceeriyaan.\nSi kastaba ha ahaate, dadka arimaha siyaasada uguur gala ayaa waxaa ay tilmaamayaan in khilaafka cusub uu dhaawacayo rajadii laga qabay in dowladdnimo Soomaaliyeed la helo, iyadoo niyad jab weyn ku abuureysa shacabka Soomaaliyeed iyo dowladdaha doonaya in ay Soomaaliya ku caawiyaan in ay gaarto dowladdnimo.\nUgu danbeyn, dodobaadkan ayaa waxaa uu yahay mid isha aad loogu haayo wajiyada khilaafkan uu yeelan doono.\nPrevious articleDiyaarado dagaal oo markale duqeeyay Jilib Soomaaliya\nNext articleDowladda Jabuuti ayaa sheecisay goobaha ay kasoo jeedin labada ruux ee isku qarcisay maqaayad reer galbbeedku u badanyihiin


Ciidan gadoodsan oo la wareegay Xarun Wasaarad | KEYDMEDIA ONLINE\nCiidan gadoodsan oo la wareegay Xarun Wasaarad\nAskarta ayaa la sheegay inay ka cabanayaan xuquuq la'aan, waxayna Saraakiisha hogaaminaysa ku eedeeyay Madaxweyne Deni inuu lunsaday lacagtii loogu tala-galay Ciidamada amniga.\nBOOSAASO, Soomaaliya - Cutubyo katirsan Ciidanka Puntland oo wata gaadiidka dagaalka, kuwaasoo u xilsaarnaa la-dagaallanka Maraakiibta Jariifka ah ee Xeebaha Maamulka, ayaa Maanta la wareegay xarun ay Wasaaradda Kalluumeysiga ee magaala xeebeedka Boosaaso.\nCiidanka gadoodka sameeyay ayaa go'doomiyay xarunta, iyagoo diiday inay kasoo baxaan Mas’uuliyiin ay kamid yihiin Wasiir ku xigeenka Kalluumeysiga iyo Agaasimaha guud ee Wasaaradda, sida Saraakiisha booliska u sheegeen Keydmedia Online.\n0 Comments Topics: boosaaso ciidanka dowladda deni\nAfartii billood ee lasoo dhaafay, Soomaaliya waxaa ka dhacay in ka badan 20 weerarro argagixiso iyo dilal ah oo ay geysatay Kooxda Al-Shabaab, oo ka faa’idaysanaysa habacsanaanta amni iyo khilaafka siyaasadeed ee ka jira dalka, tani waa Warbixinta tifaftiraha Keydmedia Online ee Caasimadda.\nPuntland oo ku adkaysanaysa go’aankeeda Shirka Garoowe\nWarar 11 February 2021 17:26\nAskari katirsan Ciidanka DF oo dil lagu xukumay\nWarar 11 January 2021 13:17


Home Wararka Gudaha XOG: Halka uu degayo Farmaajo iyo wararkii ugu dambeeyey xil wareejinta\nXOG: Halka uu degayo Farmaajo iyo wararkii ugu dambeeyey xil wareejinta\nMagaalada Muqdisho ee caasimada Soomaaliya, gaar ahaan Villa Soomaaliya waxaa ka socota munaasabadda xil wareejinta ee Madaxweynaha cusub ee dowladda federaalka ah ee Soomaaliya, Mudane Xasan Sheekh Maxamuud.\nMunaasabadda xil wareejinta oo guddiga gaar ah loo xil-saaray ayaa la filayaa inay dhacdo maalinta Isniinta ee soo socota, waxaana haatan socda diyaar garowgii ugu dambeeyey.\nMadaxweynihii hore ee dalka Maxamed Cabdullahi Farmaajo ayaa haatan bilaabay inuu ka guuro dhismaha madaxtooyada, iyadoo laga rarayo alaabta qoyskiisa.\nFarmaajo ayaa loo diyaariyey guri ku dhow garoonka Aadan Cadde, halkaas oo ay dagan yihiin inta badan xubnihii mucaaradka ku ahaa dowladdiisa.\nSida ay ogaatada Warabahinta guriga Farmaajo loo diyaariyey ayaa waxaa horey u daganaa Madaxweynaha dowlad goboleedka Galmudug, Axmed Cabdi Kaariye (Qoor Qoor), waxaana ka socday xilligii doorashada ololaha dib doorasho ee Farmaajo, walow laga adkaaday.\nArrintan ayaa soo gabagabeyneysa 5 sano oo uu xafiiska joogay Madaxweynihii hore ee dalka, waxaana haatan u bilaabanaya nolol ka duwan tii hore iyo mucaaradnimo horleh.\nSi kastaba, Xasan Sheekh Maxamuud oo horey usoo noqday Madaxweynihii 8-aad ayaa horey xilka ugu wareejiyey Farmaajo, hadda oo mar labaad loo doortayna wuxuu xilka kala wareegayaa Madaxweynihii beddalay, taas oo noqotay dhacdo aan horey uga dhicin dalka\nPrevious articleAl-Shabaab oo weerar si la yaab leh loo qorsheeyey ka fulisay Balcad\nNext articleMaxkamad ku taalla Puntland oo amartay in lasoo xiro wasiiro iyo agaasimayaal loo haysto kiis culus\nMadaxweynaha Punland oo mar kale dib u magacaabey Isla Golihii Maxkamadda...


Somaliland: Komishanka Doorashooyinka iyo Dhibta uu horseedi karo – W/Q: Maxamed Cismaan | Aftahan News\nSomaliland: Komishanka Doorashooyinka iyo Dhibta uu horseedi karo – W/Q: Maxamed Cismaan\nSidaynu ognahay Komishinka doorashooyinka Qaranka Somaliland waxay ku dhawaqeen inaanay qabsoomaynin doorashada golayaasha degaanka iyo wakiilladu waqtigii loogu tala galay ee 29-ka bisha 3-aad ee 2019-ka.\nHaddaba, waxaa is waydiin mudan cidda mas’uuliyada iska leh dib u dhaca doorashada jamhuuriyada Somaliland. Bulshada ka faaloota arimaha siyaasada Somaliland waxay eeda ugu wayn ee dib u dhaca doorashada jamhuuriyada Somaliland saarayaan madaxweynaha jamhuuriyada Somaliland oo ah kan looga fadhiyo inuu dalka ka hirgaliyo doorasho.\nXUBNAHA GUDDIGA DOORASHOOYINKA SOMALLILAND 2018\nSidaynu ogsoonahay Xisbiga ugu aqlabiyada badan dhinaca mucaaradka, ayaa ka biya diiday sanadkan awalkisii komishinka doorashooyinka qaranka, waxayna soo jeediyeen in labadalo komishinka doorashooyinka qaranka, balse arinka waxaa ka hor yimid madaxweyne muuse, isagoona sheegay badalka la badala komishinka waxay carqalad ku keenaysaa doorashadii madaxtooyada ee ina soo dhaaftay.\nDulucda qoraalkaygan wuxuu yahay isku dhajintan uu madaxweyne muuse isku dhajinayo sii joogista komishinka doorashooyinka qaranka waxay horseedi kartaa inay soo fara galiyaan dowladaha daneeya doorashooyinka Somaliland.\nGunti iyo gunaanadka ka madaxweyne mustaqbal ahaan madaxweyne muuse waxaan ugu baaqayaa inuu u hogaansamo xisbiga ugu aqlabiyada badan dhinaca mucaaradka soo jeedintiisa, si loo helo komishin doorasho lagu kalsoonankaro. Dalkan bulshadiisa waxay diyaar u yihin inay doortaan golayaal qaran, kuwasoo la jaan qadaya xaalada ka taagan Somaliland.


Portal:Woqooyiga Ameerika - Wikipedia\nPortalka Woqooyiga Ameerika\nDeegaanada, maamulada, iyo wadanada ka tirsan ama hoos yimaada Qaarada Waqooyiga Ameerika waxaa ka mid ah:\nMinneapolis ( i/niˈæpəlɪs/), sida saxda ah loo yaqaano Caasimada Minneapolis waa xarunta Hennepin County, mid ka mid ah Magaalooyinka Mataanaha iyo mida 14aad ee shabakada magaalooyinka waaweyn ee wadanka Maraykanka, midaasi ooy ku nool yihiin dad ka badan 3.8 milyan. Sanadkii 2014ka waxaa magaalada Minneapolis lagu magacaabay caasimada ugu weyn gobolka Minnesota, iyo mida 46aad eegu baaxada weyn wadanka Maraykanka; midaasi oo leh shacab dhan 407,207. Minneapolis waxay dul taala gebiyada Webiga Mississipi, waxayna dhinaca ku heysaa magaalo madaxda gobolka ee Saint Paul. Magaaladani waxay qani ku tahay biyoha ayadoo leh harooyin badan oo ku wareegsan, webi iyo biyo dhacyo badan. Waxay sidoo kale ahaan jirtey caasimada soo saarista daqiiqda iyo burka, iyo alwaaxa. Maantana waxay tahay xarun ganacsi oo u dhexeeya Chicago iyo Seattle, ayada oo xarun u ah qaar badan oo ka mid ah shirkadha ugu waaweyn wadanka Marayknaka ee loo yaqaano Fortune 500. Dhinaca kale, caasimada Minneapolis iyo nawaaxigeedu waxeey hooy u tahay Soomaalida ugu badan ee ku dhaqan guud ahaan wadanka Maraykanka iyo qaarada Waqooyiga Amerika ooy ka mid tahay wadanka Kanada. Hennepin County oo kali ah ayaa waxa degan ilaa 45,500 oo Soomaali ah, kuwaasi oo ku dhaqan darajooyin kala duwan ee nolosha Minneapolis. Tusaale ahaan, xaafada koonfurta Minneapolis iyo Cedar waxaa si khaas ah u degan Soomaali, waxaanad wadooyinka xaafadaas ku arki kartaa Soomaali tuban ama ku caweeynaya agagaarka xaafadahooda. Sidoo kale masaajido badan iyo suuqyo balbalaadhan ayaa meelo badan ugu yaala Soomaalida magaaladaas. Xildhibaano, saraakiil, askar iyo shaqaale dowlo oo kala duwan ayay Soomaalidu ka qabatey magaalada Minneapolis iyo nawaaxigeeda. Sidoo kale, sanadkii 2014 waxaa dhowr nin oo Soomaalida Maraykanka isku soo sharaxeen doorashooyin ka dhacayay gobolka Minnesota kuwaasi qaar ka mid ahi ku guuleysteen jagooyin aad u sareeya.\nXuquuqda sawirka: Library of Congress\nMuuqaalka Farasmagaalka Magaalada Minneapolis ee wadanka Maraykanka halkaasi oo ku dhaqan yihiin tiro dad Soomaali oo gaadhaya ilaa 70,000 qof.\nJuquraafi Afrika Antarktika Aasiya Kaaribiyaan Yurub Oceania Latin Ameerika\nWaxaa laga keenay "https://so.wikipedia.org/w/index.php?title=Portal:Woqooyiga_Ameerika&oldid=167399"\nLast edited on 10 Maarso 2017, at 08:35\nBoggaan waxaa markii ugu danbeesay wax laga badalay 10 Maarso 2017, marka ee eheed 08:35.